Diari Oficial de la Generalitat Valenciana


Sumari del DOGV 4576, del 29-08-2003 (2003/9465)

RESOLUCIÓ de 27 de juny de 2003, del cap del Servei Territorial d'Indústria i Energia, sobre autorització i declaració en concret d'utilitat publica de la línia Pedrizas, de la ST Corral del Corb, al terme municipal d'Onda (Castelló). Expedient número ATLINE/2002/251.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4576

Data del DOGV
:   29-08-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/9465


Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ de 27 de juny de 2003, del cap del Servei Territorial d'Indústria i Energia, sobre autorització i declaració en concret d'utilitat publica de la línia Pedrizas, de la ST Corral del Corb, al terme municipal d'Onda (Castelló). Expedient número ATLINE/2002/251. [2003/F9465]
  
Examinats els antecedents que hi ha en l'expedient ATLINE/2002/251, de la Unitat d'Energia i Mines, tramitat a instància de l'entitat Iberdrola Distribución Eléctrica, SAU.
  
Antecedents de fet
  
Primer
  
El 10 de setembre de 2002 Iberdrola Distribución Eléctrica, SAU, va sol·licitar autorització administrativa i declaració en concret d'utilitat pública del projecte d'instal·lació de la línia aèria trifàsica de 20 kV, DC LA-110 entre els suports 1 i 12, i SC LA-110 entre els suports 12 i 22, des de ST Corral del Corb fins a suport núm. 690193 de la línia Pedrizas de la ST Corral del Corb, al terme municipal d'Onda (Castelló), projecte núm. 321/02.
  
Segon
  
Es va tramitar la corresponent informació pública del projecte i de la relació d'interessats, béns i drets afectats, tot inserint els corresponents anuncis que van ser publicats en el periòdic Mediterráneo de 14 d'octubre de 2002, en el Butlletí Oficial de la Província de Castelló de 22 d'octubre de 2002, en el Diari Oficial de la Generalitat Valenciana de 15 de novembre de 2002 i al tauler d'anuncis de l'Ajuntament d'Onda.
  
Igualment, el 3 d'octubre de 200 es va trametre l'anunci a l'Ajuntament d'Onda, perquè fóra exposat al tauler d'edictes i s'expedira la diligència d'exposició, la qual va ser tramesa a este servei territorial el 12 de novembre de 2002.
  
Tercer
  
Amb data 3 d'octubre de 2002 es van tramitar les preceptives separates a l'Ajuntament d'Onda, la Conselleria de Medi Ambient, Hijos de Tuzón, SL, Telefónica, SA, Patrimoni de l'Estat i Conselleria d'Obres Públiques, Urbanisme i Transport.
  
La Conselleria d'Obres Públiques, Urbanisme i Transport, Telefónica, SA, Patrimoni de l'Estat i Hijos de Tuzón, SL, no van informar dins de termini, per la qual cosa amb data 4 de novembre de 2002 se'ls reiterà la sol·licitud d'informe, amb indicació que si no s'hi emetia, es consideraria que no hi havia cap objecció al projecte. La Conselleria d'Obres Públiques, Urbanisme i Transport i Hijos de Tuzón, SL, no han tramés cap informe.
  
Quart
  
El 10 de desembre de 2002 s'emet informe tècnic sobre la documentació presentada, en el qual consta que pot considerar-se que no s'hi havien observat defectes aparents.
  
Cinqué
  
Durant el període d'informació pública i amb data 13 de novembre de 2002 s'hi va formular al·legació, presentada per María Monfort Catalán, que deia:
  
1) Que apareix afectada en la relació publicada, amb el número d'orde 3, polígon 7, parcel·la 3 amb un vol de 273 metres, una servitud de 1.775 metres quadrats i la col·locació dels suports 2, 3 i 4 de la línia a establir.
  
2) Manifesta la seua disconformitat amb el traçat en entendre que comporta un perjudici per a la seua propietat, aporta un plànol i proposa un traçat alternatiu que desplaçaria la línia entre els suports 2 i 3 fins al límit de la seua parcel·la.
  
Sisé
  
Acomplit el tràmit establit en l'article 145 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, amb data 13 de novembre de 2002, Iberdrola, SA, presenta escrit de contestació a les al·legacions el 12 de desembre de 2002, en què manifesta:
  
1r. La línia elèctrica projectada resulta condicionada, al seu pas per la propietat de l'al·legadora, per la zona d'afecció de la carretera CV-21, l'amplària de la qual és de 50 metres, amidats des de l'aresta de la calçada. En esta zona no estan permeses les edificacions ni la col·locació de suports.
  
2n. La proposta resulta inacceptable per les raons tècniques que s'assenyalen a continuació: l'obertura d'encreuament de la carretera s'allargaria fins uns 200 metres, amb la qual cosa caldria col·locar un suport intermedi en la parcel·la 2 que no apareix en el projecte, i augmentaria també la servitud de vol sobre esta parcel·la.
  
La parcel·la 1, limítrofa amb la 2 i la 3, resultaria afectada pel vol i les distàncies de seguretat reglamentàries. Les parcel·les 7 i 9 també. Cap d'estes parcel·les resulta ara afectada.
  
El suport 3 caldria reforçar-lo per l'angle creat i elevar-lo en altura considerablement, o col·locar-ne un d'intermedi entre el 3 i el 4, per la lloma que hi ha entre ells.
  
El suport núm. 4 no compliria distància entre conductors, a més d'haver de reforçar-lo considerablement per l'angle que formaria.
  
Seté
  
L'11 de desembre de 2002, i abans de resoldre, se sotmet a vista l'expedient, i es concedix un termini de 10 dies perquè els interessats aporten totes les dades que hi creguen convenients, i com a conseqüència d'este tràmit hi presenten al·legacions:
  
1a) Arcadio Gómez Safont, en representació de Las Pedrizas, SA, manifesta la seua oposició al traçat de la línia sol·licitada per Iberdrola per considerar-lo un greu perjudici per a la seua propietat.
  
2a) Manuel Bruno Romero i Ramón Ripollés Canos al·leguen que la mercantil Iberdrola, SA, ha intentat arribar amb ells a un mutu acord, i consideren escassa l'oferta voluntària de constitució de servitud i indiquen la conveniència d'instruir un expedient d'expropiació a fi d'arribar a un preu just.
  
3a) Arcadio Gómez Safont, en representació de Las Pedrizas, SA, presenta el dia 21 de març de 2003 un informe tècnic detallat amb un traçat alternatiu al proposat per Iberdrola. Este informe tècnic es tramet a Iberdrola, per a l'estudi i l'acceptació, si és el cas, amb data 7 d'abril de 2003.
  
4a) El 7 d'abril de 2003 comuniquen a María Monfort Catalán les consideracions que sobre les seues al·legacions ha aportat l'empresa titular de la instal·lació, amb indicació que en el cas de discrepar-ne, aporte en el termini de 10 dies un estudi tècnic econòmic en el qual es justifique el que s'ha disposat en l'article 161 del Reial Decret 1.955/2000. La senyora Monfort Catalán respon el 17 d'abril de 2003 que es ratifica en totes les seues al·legacions anteriors, fins i tot en el plànol que va aportar en el seu dia, però sense adjuntar l'estudi tecnicoeconòmic sol·licitat.
  
5a) Amb data 29 d'abril de 2003, Iberdrola manifesta, respecte de l'informe tècnic aportat per Las Pedrizas, SA, que la variació proposada afecta en el seu traçat una edificació existent, la variant no circula per terrenys de domini, ús o servici públic, ni seguix límits de finques de propietat privada, la variació supera en un 10% el pressupost de la part de la línia afectada per la variant proposada, la variant proposada situa suports en l'interior de noves parcel·les fins ara no afectades, i els suports d'angle que hauria d'instal·lar en els suports 7 i 9 serien suports no previstos en el projecte tipus aprovat per la Direcció General d'Indústria i Energia.
  
6a) El dia 7 de maig de 2003 el tècnic de la Unitat d'Energia i Mines emet dos informes, el primer sobre la variació proposada per la María Monfort Catalán, en el sentit que complix les condicions a) i c) de l'article 161.2 del RD 1.955/2000, però no justifica el compliment de l'apartat b); i el segon sobre la variació proposada per Las Pedrizas, SA, del qual s'emet informe desfavorable, perquè la variant proposada afectaria una edificació existent i perquè el cost de tal variació superaria el deu per cent de la part de la línia afectada per la variant.
  
Fonaments de dret
  
Primer
  
Vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i la Llei d'Expropiació Forçosa, de 16 de desembre de 1954.
  
Este Servei Territorial d'Indústria i Energia, a proposta de la unitat corresponent, resol:
  
Primer
  
Autoritzar a Iberdrola, SA, l'establiment d'una línia aèria trifàsica a 20 kV, DC LA-110 entre els suports 1 i 22 i SC LA-110 entre els suports 12 i 22, des de ST Corral del Corb fins a suport núm. 690193 de la línia Pedrizas de la ST Corral del Corb, al terme municipal d'Onda (Castelló), expedient ATLINE/2002/251, projecte 321/02.
  
Segon
  
Desestimar les al·legacions de María Monfort Catalán, perquè tot i complir les condicions de l'apartat a) i c) del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, no justifica el compliment de l'apartat b).
  
Tercer
  
Desestimar les al·legacions d'Arcadio Gómez Safont, en representació de Las Pedrizas, SA, perquè la variant proposada supera en més d'un 10% el pressupost de la part de la línia afectada per la variant projectada.
  
Quart
  
Estimar les al·legacions presentades pel senyor Manuel Bruno Romero i el senyor Ramón Ripollés Canos, en el sentit que el desacord quant al preu oferit per l'empresa titular ha de substanciar-se en la fase de preu just de l'expedient d'expropiació i imposició de servitud previst en l'article 156 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
Cinqué
  
Declarar, en concret, la utilitat pública de la instal·lació elèctrica que s'autoritza els efectes assenyalats en la Llei 54/1997, de 27 de novembre, del Sector Elèctric.
  
Sisé
  
Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres a la Unitat d'Energia i Mines d'este Servei Territorial, adjuntant certificat tècnic de la instal·lació a efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a l'execució, el compliment dels condicionats que han sigut establits per Telefónica, Confederació Hidrogràfica del Xúquer i COPUT.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Investigació Aplicada, Conselleria d'Indústria, Comerç i Turisme (carrer de Colom, 32, 46157 València), en el termini d'un mes, comptat a partir de l'endemà de la notificació de la present resolució, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285 de 27-11-92), en la redacció que en fa la Llei 4/1999, de 13 de gener (BOE 12 de 14.01.1999).
  
Castelló, 27 de juny de 2003.- El cap del servei territorial: Juan Elías Ramos Barceló